Επίπεδα φυσικής δραστηριότητας και σχετιζόμενης με την υγεία ποιότητας ζωής ασθενών με Χρόνια Νεφρική Νόσο τελικού σταδίου, που υποβάλλονται σε αιμοκάθαρση
Creators: name: Παρασκευά, Γεωργία Λοϊζου
Publisher: name: Aristotle University of Thessaloniki
Year: 2024
Subjects: Χρόνια Νεφρική Νόσος τελικού σταδίου
Φυσική Δραστηριότητα
Σχετιζόμενη με την υγεία Ποιότητα Ζωής
end-stage Chronic Kidney Disease
Physical Activity
Health-related Quality of Life

description: Η Χρόνια Νεφρική Νόσος προσβάλλει ολοένα και περισσότερα άτομα παγκοσμίως και μπορεί να επηρεάσει σημαντικά την φυσική δραστηριότητα και την σχετιζόμενη με την υγεία ποιότητα ζωής τους. Σκοπός: Σκοπός της παρούσας μελέτης ήταν η διερεύνηση των επιπέδων Φυσικής Δραστηριότητας και της σχετιζόμενης με την υγεία Ποιότητας Ζωής ασθενών με Χρόνια Νεφρική Νόσο τελικού σταδίου, που υποβάλλονται σε αιμοκάθαρση. Ακόμα, σκοπός ήταν να ελεγχθούν οι πιθανοί παράγοντες που επηρεάζουν τα επίπεδα της φυσικής δραστηριότητας και της σχετιζόμενης με την υγεία ποιότητας ζωής των αιμοκαθαιρόμενων ασθενών. Μεθοδολογία: Στην παρούσα έρευνα συγκεντρώθηκαν δεδομένα από τυχαίο δείγμα 33 ασθενών με ΧΝΝ τελικού σταδίου, που υποβάλλονται σε αιμοκάθαρση σε Μονάδες Τεχνητού Νεφρού (ΜΤΝ) της Κοζάνης. Για την συλλογή των δεδομένων της έρευνας σχετικά με τα επίπεδα της φυσικής δραστηριότητας και της σχετιζόμενης με την υγεία ποιότητας ζωής αιμοκαθαιρόμενων ασθενών, διαμοιράστηκαν στους ασθενείς τρία ερωτηματολόγια. Το πρώτο ερωτηματολόγιο περιελάμβανε ερωτήσεις σχετικά με κλινικά και κοινωνικό-δημογραφικά στοιχεία, ανθρωπομετρικά χαρακτηριστικά και ερωτήσεις σχετικά με την νόσο. Το δεύτερο ερωτηματολόγιο ήταν η ελληνική έκδοση του ερωτηματολογίου της Διεθνούς Φυσικής Δραστηριότητας (IPAQ) –Σύντομη Έκδοση και το τρίτο ερωτηματολόγιο ήταν η ελληνική έκδοση του ερωτηματολογίου KDQOL-SF. Αποτελέσματα: Συνολικά, στην έρευνα συμμετείχαν 33 ασθενείς (57,58% άντρες, 42,42% γυναίκες), μέσης ηλικίας 63,48 ετών, με μέσο χρονικό διάστημα, που υποβάλλονταν σε αιμοκάθαρση τους 66,58 μήνες. Η πλειοψηφία των ασθενών σε ποσοστό 57,58% ανέφερε πως έχει χαμηλά επίπεδα φυσικής δραστηριότητας, ενώ οι υπόλοιποι συμμετέχοντες, υπολογίστηκε ότι εμφανίζουν σε ίδιο ποσοστό, είτε μέτρια επίπεδα φυσικής δραστηριότητας (21,21%), είτε έντονα επίπεδα (21,21%). Ακόμα, σχετικά με τα επίπεδα της σχετιζόμενης με την υγεία ποιότητα ζωής τους, οι χαμηλότερες τιμές παρουσιάστηκαν στην εργασιακή κατάσταση και στους περιορισμούς ρόλου, λόγω σωματικής κατάστασης. Στο κομμάτι της επαγωγικής στατιστικής ανάλυσης, παρατηρήθηκε πως η φυσική δραστηριότητα δεν επηρεάζεται από το φύλο, τους μήνες αιμοκάθαρσης και τα συνοδά προβλήματα, αλλά από την ηλικία. Παρατηρείται δηλαδή, σημαντική μείωση της φυσικής δραστηριότητας, όσο ανεβαίνει η ηλικία. Παρομοίως και, η σχετιζόμενη με την υγεία ποιότητα ζωής φαίνεται πως συσχετίζεται αρνητικά με την ηλικία. Επιπλέον, φαίνεται πως τα επίπεδα φυσικής δραστηριότητας συσχετίζονται θετικά με την τιμές της σχετιζόμενης με την υγεία Ποιότητας Ζωής. Συμπεράσματα: Τόσο τα επίπεδα φυσικής δραστηριότητας, όσο και της σχετιζόμενης με την υγεία Ποιότητας Ζωής είναι αρκετά χαμηλά στους αιμοκαθαιρόμενους ασθενείς. Παρολαυτά, φαίνεται πως υπάρχει μία θετική συσχέτιση μεταξύ τους. Επομένως, η αύξηση της φυσικής δραστηριότητας, μπορεί να οδηγήσει και σε βελτίωση της σχετιζόμενης με την υγεία Ποιότητας Ζωής σε ασθενείς με ΧΝΝ, που υποβάλλονται σε αιμοκάθαρση.
description: Chronic Kidney Disease affects more and more people worldwide and can significantly affect their level of Physical Activity and health- related Quality of Life. Purpose: The purpose of the present study was to investigate the levels of Physical Activity and health-related Quality of Life in patients with end-stage Chronic Kidney Disease, undergoing hemodialysis. Also, the aim was to examine the possible factors influencing the levels of physical activity and health-related quality of life in hemodialysis patients. Methodology: In the present study, data were collected from a random sample of 33-patients with CKD, undergoing hemodialysis in Renal Units of Kozani, Greece. To collect survey data concerning the levels of physical activity and health-related quality of life, three questionnaires were distributed to patients. The first questionnaire included questions about clinical and socio-demographic data, anthropometric characteristics and questions about the disease. The second questionnaire was the Greek version of the International Physical Activity Questionnaire (IPAQ) –short form and the third questionnaire was the Greek version of the Kidney Disease Quality of Life (KDQOL)-SF. Results: In total, 33 patients participated in the research (57.58% men, 42.42% women), with an average age of 63.48 years and an average duration of hemodialysis of 66.58 months. The majority of patients, 57.58%, were estimated to have low levels of physical activity, while the rest were estimated to show either moderate levels of physical activity (21,21%) or intense levels (21,21%). Also, regarding the levels of their health-related quality of life, the lowest values were presented in the work status and role limitations due to physical condition. Concerning the inferential statistical analysis, it was observed that physical activity is not affected by gender, the duration of hemodialysis and the comorbidities, but by age, leading to a decrease as age increases. Similarly, health-related quality of life appears to be mainly negatively correlated with age. Furthermore, it appears that the levels of physical activity were positively correlated with values of health-related Quality of Life. Conclusions: Both levels of physical activity and health-related Quality of Life are quite low in hemodialysis patients. However, there seems to be a positive correlation between them. Therefore, increasing physical activity can also lead to an improvement in health-related Quality of Life in hemodialysis patients.
description: Διατμηματικό Πρόγραμμα Μεταπτυχιακών Σπουδών (Τμήμα Ιατρικής και ΤΕΦΑΑ ΑΠΘ) με έδρα το Τμήμα Ιατρικής του Αριστοτελείου Πανεπιστημίου Θεσσαλονίκης (Δ.Π.Μ.Σ.)